b'\n_START_ARTICLE_\nElipti\xc4\x8dna polarizacija\n_START_PARAGRAPH_\nElipti\xc4\x8dna polarizacija elektromagnetnega valovanja je vrsta polarizacije, kjer vrh vektorja elektri\xc4\x8dnega in magnetnega polja opisuje elipso. Elipti\xc4\x8dno polarizirano valovanje lahko razdelimo na dve linearno polarizirani valovanji z ravninama polarizacije, ki sta pravokotni druga na drugo. Ker se lahko elektri\xc4\x8dno polje v polariziranem valovanju vrti desno ali levosu\xc4\x8dno, elipti\xc4\x8dno valovanje ka\xc5\xbee kiralnost._NEWLINE_Posebni primer elipti\xc4\x8dne polarizacije sta kro\xc5\xbena polarizacija in linearna polarizacija.'